బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
డిక్టేటర్ టిక్కెట్ 3.5 లక్షలకు కొన్నవీరాభిమాని
బాలయ్య 99వ సినిమా డిక్టేటర్ విడుదల కాకముందే రికార్డులు సొంతం చేసుకుంటోంది.
TNN | Updated:
Jan 9, 2016, 09:52AM IST
డిక్టేటర్ టిక్కెట్ 3.5 లక్షలకు కొన్న అభిమాని
బాలయ్య 99వ సినిమా డిక్టేటర్ విడుదల కాకముందే రికార్డులు సొంతం చేసుకుంటోంది. ఈ సినిమా జనవరి 14 న విడుదలవుతున్న సంగతి తెలిసిందే. ఈ సినిమా అడ్వాన్స్ బుకింగ్ అమెరికాలో అప్పుడే మొదలైపోయింది. అక్కడ ఈ సినిమాని డిస్ట్రిబ్యూట్ చేస్తున్న వారు మొదటిరోజు, మొదటి షో, మొదటి టిక్కెట్ ను వేలం పెట్టారు. ఆ వేలంలో ఓ బాలయ్య వీరాభిమాని టిక్కెట్ ను 5,555 డాలర్లకు కొన్నాడట. అంటే మన ఇండియన్ కరెన్సీలో మూడున్నల లక్షల రూపాయలకు పైమాటే. ఇదొక రికార్డే అంటున్నారు టాలీవుడ్ జనాలు. బాలయ్య 99వ చిత్రం కావడం, భారీగా ప్రచారం చేయడంతో సినిమాపై నందమూరి అభిమానుల్లో విపరీతమైన క్రేజ్ ఏర్పడినట్టు తెలుస్తోంది. దీనిని బట్టి చూస్తే సినిమా ఓపెనింగ్స్ కలెక్షన్ కూడా బాగానే ఉంటుందని అంచనా. గతంలో లెజెండ్ సినిమా టిక్కెట్ ను రాయలసీమలోని ఓ వీరాభిమాని రూ.40 వేలకు కొన్నట్టు సమాచారం. కాగా సంక్రాంతికి విడుదలవుతున్న ఈ సినిమా కోసం తెలుగురాష్ట్రాల్లో ఎక్కువ ధియేటర్లనే సొంతం చేసుకున్నట్టు తెలుస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.